[--------]ς πορευομε[ν--------] [------]-ας και ως αν η πανηγυ[ρις ----] [------] ακολουθοις και α αν εχωσι [----] [---] εαν δε τις [παρα] ταυτα αγηι τινα η ρυ[σιαζη] [υπ]οδικος εστω εν αμφικτυοσιν. ειναι δε και ασυλον το ιερον του απολλωνος του πτωιου το εν ακραιφιοις ως αν αι στηλαι οριζωσι καθαπερ το εν δελφοις την δε λοιπην χωραν την ιεραν του απολλωνος του πτωιου μη αδικειν μηδενα εαν δε τις αδικηι υποδικος εστω εν αμφικτυοσιν. της δε εκεχειριας και της ασφαλειας αρχειν την πεντεκαιδεκατην του ιπποδρομιου μηνος κατα θεον ως βοιωτοι αγουσιν ως δε ελφοι απελλαιου. κυριους δ ειναι οικονομουντας τα κατα το ιερον τον τε προφητην και τον ιερεα του απολλωνος του πτωιου και την πολιν των ακραιφιεων και το κοινον των βοιωτων καθως και ενπροσθεν και τον αγωνοθετην τον ειρημενον επι τον αγωνα των πτωιων. αναγραψαι δε το ψηφισμα εν στηλαις πτωιοκλην ποταμοδωρου και αναθειναι τημ μεν εν δελφοις εν τωι ιερωι του απολλωνος την δ εν ακραιφιοις εν τωι ιερωι του πτωιου την δε εμ πυλαιαι αναθειναι δε και των αλλων ιερων οπου αν δοκηι εν καλλιστωι ειναι. εαν δε τι γινηται αδικημα παρα το δογμα των αμφικτυονων αποτεισατω ο αδικων δισχιλιους στατηρας και ο αν καταβλαψηι τα δε καταδικασθεντα χρηματα ιερα εστω του απολλωνος του πτωιου. ανενενκειν δε το δογμα τους ιερομνημονας επι τας πολεις και τα εθνη τα ιδια οπως ειδωσιν παντες τα δεδογμενα τοις αμφικτιοσιν.
Boiotia — Akraiphia: Ptoion — 178-146 BC
 178-146 BC